— Сiтуацыя не адрознiваецца тым, што пакуль няма паляпшэння, г. зн. узровень аплаты за энергiю застаецца далёкiм ад жаданага. Калi параўнаць 2001 год з папярэднiм, то мы па збору сродкаў "выраслi" ўсяго на 3,4 пункта. Але агульныя тэндэнцыi, на жаль, пагоршылiся. Даўгi прамысловасцi ў доларавым выражэннi павялiчылiся на 73 працэнты. Асаблiва трывожыць аплата бюджэтнай сферай i камунальнай гаспадаркай. Абсалютны рост запазычанасцi бюджэтнай сферы, зноў жа ў валюце, склаў за мiнулы год 248 працэнтаў, а камунальнай — 183 працэнты. Гэта гаворыць аб тым, што ў нас нешта ненармальна з планаваннем i фармiраваннем бюджэту цi з яго выкананнем. Альбо не супадаюць расходная i даходная часткi ў бюджэце, альбо там, на думку яго распарадчыкаў, знаходзяцца больш важныя артыкулы, якiя пакрываюцца ў большай ступенi, а на энергiю нiчога не застаецца. Пры гэтым у новых бюджэтах даўгi за энерганосьбiты папярэднiх гадоў не закладваюцца. Узнiкае вельмi прынцыповае пытанне: хто ж i як будзе iх пагашаць?